Na temelju čl. 83. Zakona o odgoju i obrazovanju u osnovnoj i srednjoj školi ( Narodne novine broj 87/08., 86/09., 92/10., 105/10., 90/11., 5/12., 16/12., 86/12., 94/13., 152/14., 07/17., 68/18., 98/19., 64/20.) i čl. 59., čl. 128., 129. i 130.Statuta Osnovne škole don Mihovila Pavlinovića, Školski odbor OŠ don Mihovila Pavlinovića-Metković na prijedlog ravnateljice Škole na svojoj 16. sjednici održanoj dana 07. prosinca 2022. donosi:

**P R A V I L N I K**

**O dodjeljivanju pohvala i nagrada učenicima**

**OSNOVNE ŠKOLE DON MIHOVILA PAVLINOVIĆA**

**OPĆE ODREDBE**

Članak 1.

Ovim Pravilnikom se utvrđuju vrste pohvala i nagrada učenicima, kriteriji i postupci pohvaljivanja i nagrađivanja učenika.

Izrazi u ovom Pravilniku navedeni su u muškom rodu neutralni su i odnose se na osobe oba spola.

Članak 2.

Cilj dodjeljivanja pohvala i nagrada učenicima je poticanje izvrsnosti u radu učenika u odgojno-obrazovnom radu, isticanju pozitivnog primjera, poticanje učenika na što bolje vladanje i postizanje što boljih rezultata u nastavnim, izvannastavnim i izvanškolskim aktivnostima učenika.

Škola nagrađuje i pohvaljuje učenike koji postižu izuzetne rezultate u:

- realizaciji i primjeni nastavnog programa

- uspješnom predstavljanju Škole na natjecanjima, smotrama i istraživačkom radu

- organizaciji društveno-korisnih, , humanitarnih aktivnosti

- izvanškolskim oblicima rada koji promoviraju pozitivne vrijednosti i Školu

Članak 3.

Pohvale i nagrade dodjeljuju se prema odredbama Statuta Škole i po kriterijima iz ovog Pravilnika.

Pohvale i nagrade se mogu dodijeliti učenicima pojedincima i grupama učenika.

Članak 4.

Pohvale i nagrade dodjeljuju se za:

* postignute rezultate u učenju i uzornom vladanju,
* ostvarene rezultate u izvannastavnim i izvanškolskim aktivnostima
* uzoran odnos prema nastavnicima i učenicima
* pravilan odnos prema imovini,
* sudjelovanje i ostvarene rezultate na školskom, županijskom, regionalnom, državnom i međunarodnom natjecanju.

Članak 5.

Odluka o nagrađivanju učenika se javno priopćava i objavljuje na oglasnim pločama i web stranici Škole.

Pohvale i nagrade učenicima se javno uručuju i dodjeljuju povodom Dana škole i pri podjeli učeničkih svjedodžbi.

**POHVALE**

Članak 6.

Škola učenicima na kraju nastavne godine može izreći pedagošku mjeru:

* usmenu ili
* pismenu pohvalu.

Usmenu pohvalu izriče razrednik, a pismenu Razredno vijeće.

Škola učeniku kojem je izrečena pedagoška mjera pismena pohvala dodjeljuje pohvalnicu u pisanom obliku.

Članak 7.

Pohvalnica se dodjeljuje učeniku Škole za uzorno vladanje i odličan uspjeh.

1. Za razrednu nastavu odličan uspjeh s prosjekom 5,0
2. Za predmetnu nastavu odličan uspjeh s najmanjim prosjekom 4,8

Članak 8.

Prijedlog za dodjeljivanje Pohvalnice pokreće razrednik na sjednici Razrednog vijeća.

Članak 9.

Odluka Razrednog vijeća o dodjeljivanju Pohvalnica je konačna i dodjeljuju se prilikom dodjele svjedodžbi.

**NAGRADE**

Članak 10.

Kategorije nagrada su:

* učenik generacije
* posebna nagrada za izniman doprinos radu Škole kroz sudjelovanje učenika ili skupine učenika u školskim natjecanjima u znanju, literarnom, tehničkom, likovnom, kulturno-umjetničkom stvaralaštvu, sportskim aktivnostima i ostalim oblicima aktivnosti i izvanškolskim natjecanjima.

Članak 11.

Prijedlog za pojedinačne i grupne nagrade može pokrenuti:

* razrednik i voditelj sekcije, grupe i sl.,
* Vijeće učenika,
* Razredno vijeće,
* Učiteljsko vijeće,
* Ravnatelj,
* Druga kolegijalna tijela Škole.

Odluku o nagrađivanju donosi Učiteljsko vijeće većinom glasova.

Članak 12.

Nagrada „Učenik generacije“ se dodjeljuje učeniku 8. razreda za uzorno vladanje u svim godinama obrazovanja i odličan uspjeh u cijelom osnovnom školovanju prema kriteriju prosjeka najboljeg općeg uspjeha kroz svih osam godina osnovnog obrazovanja. U slučaju istog broja bodova, nagrada se dodjeljuje onim učenicima koji su ostvarili isti broj bodova.

Članak 13.

**KRITERIJI BODOVANJA ZA IZBOR UČENIKA GENERACIJE**

1.**Uspjeh**

Zbraja se opći uspjeh učenika u svakom razredu na dvije decimale koji se množi sa četiri (4).

**2.Vladanje**

Za uzorno vladanje učeniku se dodjeljuje 1 bod za svaku godinu obrazovanja.

**3.Izostanci**

Nula (0) neopravdanih sati tijekom svih osam godina donosi 4 boda.

**4.Natjecanja tijekom osnovnoškolskog obrazovanja**

**4.1.Obrazovno područje**

***4.1.1. županijska natjecanja: 4.1.2. Državno natjecanje***

1. mjesto = 5 bodova 1. mjesto = 10 bodova

2. mjesto = 3 boda 2. mjesto = 8 bodova

3. mjesto = 1 bod 3. mjesto = 6 bodova

Sudjelovanje = 0,5 bodova 4. mjesto = 4 boda

5. – 10. mjesto = 2 boda

Sudjelovanje = 1 bod

**4.2. Kulturno – sportsko područje**

***4.2.1. Županijsko natjecanje***

1. mjesto = 5 bodova

2. mjesto = 3 boda

3. mjesto = 1 bod

Sudjelovanje = 0,5 bodova

***4.2.2. Međužupanijsko natjecanje***

1. mjesto = 5 bodova

2. mjesto = 3 boda

3. mjesto = 1 bod

Sudjelovanje = 0.5 bodova

***4.2.3. Državno natjecanje***

1. mjesto = 10 bodova

2. mjesto = 8 bodova

3. mjesto = 6 bodova

4. mjesto = 4 boda

Sudjelovanje = 1 bod

* Ukoliko se održava samo ekipno natjecanje kandidatu koji je bio član ekipe pripada 50% bodova od bodova predviđenih za pojedinačni plasman

**5. Ostali pokazatelji uspješnosti**

5.1. Sudjelovanje u kulturnoj i javnoj djelatnosti škole = 1 bod

5.2. Humanitarne aktivnosti u školi i izvan nje = 1 bod

5.3. Dodatno obrazovanje u glazbenoj školi = 1 bod

5.4. Posebna postignuća na smotrama, susretima , natjecanjima i natječajima koji nisu organizirani od strane Agencije za odgoj i obrazovanje, a učenik predstavlja školu i škola ga je prijavila za dodijeljenu diplomu, pohvalu, priznanje ili zahvalnicu = 1 bod

5.5. Posebna postignuća na izvanškolskim aktivnostima=1 bod

Članak 14.

Ako dva ili više učenika imaju jednak broj bodova, Učenikom generacije se proglašava onaj koji ima najveći broj bodova po kriteriju uspjeha, a nakon toga onaj koji ima više bodova po kriteriju sudjelovanja na natjecanjima i ostalim pokazateljima uspješnosti.

Članak 15.

Rok za proglašenje učenika generacije je kraj nastavne godine.

Članak 16.

Na web stranici škole uz Odluku o izboru učenika generacije objavljuje se fotografija Učenika generacije i pojedinačne fotografije svih kandidata za Učenika generacije.

Članak 17.

Učenik generacije proglašava se javno.

Učeniku generacije Škola dodjeljuje posebno priznanje/pohvalnica „ Učenik generacije „ i nagrada.

**OSTALE POHVALE I NAGRADE**

Članak 18.

Grupne i pojedinačne pohvale i nagrade dodjeljuju se i za ostvarena humanitarna djela u okviru škole i van nje.

Inicijativu u pisanom obliku s obrazloženjem pokreće razredni odjel, Razredno vijeće, Vijeće učenika i ravnatelj škole , te se dostavlja Učiteljskom vijeću škole.

**ZAVRŠNE ODREDBE**

Članak 19.

Učiteljsko vijeće donosi Odluku o dodjeljivanju pojedinačnih i grupnih nagrada učenicima. U Odluci se definira vrsta nagrade prema bodovnim pragovima. Odluka Učiteljskog vijeća je konačna.

Učiteljsko vijeće daje prijedlog vrste nagrade za učenike, a ravnatelj odobrava u skladu s financijskim planom/ mogućnostima škole.

Članak 20.

O dodjeljivanju pohvala, nagrada se vodi dokumentacija na način da:

* Pohvale i nagrade evidentiraju razrednici u e-dnevniku i e-matici
* U Spomenici Škole osoba koja je zadužena od strane ravnatelja evidentira učenike koji su dobili nagrade i Učenika generacije.

Članak 21.

Za provođenje ovog Pravilnika zadužuje se ravnatelj škole.

Članak 22.

Izmjene i dopune ovog Pravilnika donose se na način i po postupku po kojem je donesen ovaj Pravilnik.

Članak 23.

Pravilnik stupa na snagu danom donošenja, isti je usvojen na sjednici Školskog odbora 07. prosinca 2022.

KLASA: 007-01/22-01/11

URBROJ: 2148-15-04-22-6

Metković, 07. prosinca 2022.

Predsjednik Školskog odbora

Nino Šešelj, prof.

Ravnateljica

Žana Dodig, prof.